Gyahyehyew yɛ adze a oridzi adasa nya kɛsekɛse wɔ wiadze yi mu. No mu dza ɔyɛ hu papanara nye mframagya dze no. Meka mframagya dze a na mekyerɛ gyahyehyew a ne farbaa nye gyamframa. Sɛ nnkenkan gyahyehyew ahorow akyerɛw no a, bue lenke a ɔwɔ ase ha yi na kenkan na ɔbɔboa ebue wo ntseasee mu wɔ Gyahyehyew ho nsɛm ho.
Gyahyehyew ahorow
Nyimpa mpempem hwer hɔn nkwa  afe biara wɔ ogyamframa ho gyahyehyew ehyiakwa ho. dɛm ntsi, ohia dɛ yeyi no akwa wɔ hɛn abrabɔ mu. Na yebotum abɔ hɛnho ban efi dɛm gyahyehyew ehyiakwa yi ho a, ohia dɛ yehu dza ɔdze ba. Akyerɛw yi bɔhwɛ dza otum dze ogyamframa gyahyehyew ba.
Adze tsitsir ɔdze ogyamframa gyahyehyew ba nye akoradze anaa drobɛn a ɔhaw aba ho. Ogyamframa akoradze na drobɛnkwan no na osuo mframa na nsunsu ahyewdze a wotum ma mframa a ɔdzɛw nyinara mu. Ber rugu mu no, akoradze na drobɛnkwan ahorow yinom tum wew na  wɔsɛɛ. Wɔdɔ nkandar na wotuetue ma ogyamframa no fa ho pue.
Sɛ ɔkɛba no dɛm na mframa no fa ho araa gyina bea kor no na adze bi pa gya ketseketse mpo a, obotum ato ogyamframa gyahyehyew huww. Dɛ mbrɛ ogyamframa adzenoadze hia dɛ biribi pa gya ana asɔ no, sɛ ogyamframa no fa akoradze anaa drobɛnkwan no ho na ogyina dan bi mu na biribi pa gya a, obosuo mu hum adzɛw begyaa.
Mframa ahorow no yɛ dza hɔn anodzen nngyina pɛr. Mbrɛ ogyamframa a afa ho no botum asɛɛ adze afa no nyinara gyina beebi a mframa no ataa na dza aka akoradze no mu no do. Sɛ ɔwɔ petee mu a, ogyamframa no botum apetse anaa afora mframa mu ma n’anodzen no akɔ famu. Sɛ ɔwɔ beebi a woesiw hɔ tse dɛ dan a mframakwan nnyi ho mu a, n’anodzen no botum akɔ sor araa asɛɛ danmu no nyinara. Dɛm ntsi na ohia dɛ sɛ etse ogyamframa nka, dza ɔwɔ dɛ idzi kan yɛ nye dɛ ibobuebue abow na ntokura biara ɔwɔ dan no ho no.
Adze kor so otum dze ogyamframa gyahyehyew ba nye ogyamframa n’anoadze a dodowara dzi kan sɔ si do ana wɔasɔ apagyadze anaa makyese no. Mframa yɛ adze a no ho yɛ ahomtsew papaapa na ɔnantsew ntsɛntsɛm so. Ɔnam dɛm ntsi, sɛ odzi kan sɔ ogyamframa anoadze no si do ana asɔ makyese no a, mframa no bi dzi kan pue hyeee. Ɔba no dɛm na dza epue no dɔɔ so kakra na esɔ makyese no a, obotum asɔ mu agye wo nsamu ma ɔgyefo bi anngye wo a, no nsunsuando no nnkɛyɛ papa.
Iyinom nye akwan etsitsir binom ogyamframa ne gyahyehyew fa do ba. Ohia papaapa dɛ yɛhwɛ hɛnho yie wɔ iyi ho. Amma hia asɛm hia no annhwer no, yɛbɔhwɛ mbrɛ yebesi abɔ hɛnho ban efi ogyamframa ne gyahyehyew ho wɔ akyerɛw fofor mu. Hwehwɛ ɔno so na kenkan ber akenkan ha ewie no.
